Martfű Város Önkormányzata 

Képviselő-testületének 
…/2013. (… ...) önkormányzati rendelete

Martfű Város Önkormányzata vagyonáról és vagyongazdálkodásáról szóló 8/2012. (III. 07.) önkormányzati rendelet módosításáról 

Martfű Város Önkormányzatának Képviselő-testülete az Alaptörvény 32. cikk (1) bekezdés e) pontjában foglalt feladatkörében, valamint a Magyarország helyi önkormányzatairól szóló 2011. évi CLXXIX. törvény 107. § és 109. § (4) bekezdésében, továbbá a nemzeti vagyonról szóló 2011. évi CXCVI. törvény (továbbiakban: Nvtv.) felhatalmazása alapján Martfű Város Önkormányzata vagyonáról és vagyongazdálkodásáról szóló 8/2012. (III. 07.) önkormányzati rendeletet (továbbiakban: Rendelet) az alábbiak szerint módosítja:

1. §

A Rendelet 3. §. (3) bekezdése a következő szöveggel egészül ki:

3. §
(3) ….. Az önkormányzat forgalomképtelen és korlátozottan forgalomképes törzsvagyonát e rendelet 1. számú melléklete tartalmazza.

2. §

A Rendelet 3. § (4) bekezdése helyébe a következő rendelkezés lép:

3. §
(4) Martfű Város Önkormányzatának Képviselő-testülete nemzetgazdasági szempontból kiemelt jelentőségű vagyont nem minősít. 

3. §

A Rendelet 9., 10., 11. §-a helyébe a következő rendelkezés lép:

9. § 
(1) A Képviselő-testület az önkormányzat tulajdonában lévő, e rendelet 3. számú mellékletében található ingatlanvagyonra, valamint ezen ingatlanvagyon rendeltetésszerű használatát biztosító ingó vagyontárgyakra vagyonkezelői jogot létesíthet. 
(2) A vagyonkezelői jog létesítéséről a Képviselő-testület dönt. 

(3) A vagyonkezelői jogot a Képviselő-testület vagyonkezelői szerződéssel ruházza át a vagyonkezelőre, melyet a polgármester köt meg. 

(4) A vagyonkezelői jog vagyonkezelési szerződéssel történő átruházása ingyenesen, versenyeztetés nélkül, illetve ellenérték fejében, versenyeztetéssel történhet. 

(5) Amennyiben a Képviselő-testület az önkormányzati vagyont vagyonkezelési szerződéssel ellenérték fejében, versenyeztetéssel kívánja átadni, az eljárást e rendelet 4. számú mellékletét képező Versenyeztetési Szabályzatban foglalt rendelkezések szerint kell lebonyolítani. 

(6) Az (5) bekezdésben foglalt eljárás megindítása előtt vagyonértékelést kell végeztetni. A vagyonkezelői jogot valós értéken, a legelőnyösebb ajánlattevő részére lehet átruházni, a közfeladat ellátásának garanciáit is figyelembe véve. 

A vagyonkezelői jog ellenértékét a forgalmi értékbecslés bruttó adatai alapján kell megállapítani. 

(7) A vagyonkezelési szerződésnek – figyelemmel a közfeladatra, és az ahhoz kapcsolódó önkormányzati vagyon sajátos jellegére – tartalmaznia kell: 

a) a vagyonkezelő által ellátandó közfeladatot és a közfeladat ellátásához kapcsolódó egyéb tevékenységeket, 

b) a közfeladat ellátása érdekében a vagyonkezelésbe adott eszközöknek a helyi önkormányzat számviteli nyilvántartási adataival megegyező tételes jegyzékét értékével együtt, azon belül az önkormányzati feladathoz kapcsolódó vagyon megjelölését,
c) a vagyon felújításáról, pótlólagos beruházásról legalább a vagyoni eszközök elszámolt értékcsökkenésének megfelelő mértékben történő gondoskodásra, illetőleg e célokra az értékcsökkenésnek megfelelő mértékű tartalék képzésére vonatkozó rendelkezéseket, 
d) az (5) bekezdés szerinti esetben a vagyonkezelői jog megszerzésének ellenértékét, illetve az ingyenesség tényét,

e) a vagyonkezelésbe vett vagyon tekintetében az önkormányzati vagyonnal kapcsolatos nyilvántartási és adatszolgáltatási kötelezettségek teljesítésének módját és formáját, 

f) a szerződés teljesítésének biztosítására vonatkozó rendelkezéseket, a teljesítés biztosítására szolgáló mellékkötelezettségeket és egyéb biztosítékokat (vagyonbiztosítás, bankgarancia)

g) a vagyonkezelési szerződés időtartamát, 

h) rendkívüli és azonnali felmondás eseteit,

i) ingatlan- nyilvántartási rendelkezéseket, ezzel kapcsolatos költségek viselése

j) a vagyonkezelésbe adott, támogatott tevékenységgel, beruházással létrehozott vagyonnal kapcsolatos rendelkezéseket, 

k) termőföld esetén a földhasználati- nyilvántartási rendelkezéseket, költségek viselése

l) természetvédelmi terület esetén a természetvédelmi hatósággal való kapcsolattartási kötelezettséget. 

10. § 
(1) A vagyonkezelő az ingatlan tekintetében saját költségén köteles gondoskodni az őt

megillető vagyonkezelői jog ingatlan-nyilvántartásba történő bejegyeztetéséről. 

(2) A vagyonkezelő a vagyonkezelésbe vett vagyonnal történő gazdálkodás keretében köteles gondoskodni az önkormányzati vagyon értékének megőrzéséről, állagának megóvásáról, üzemképes állapotának fenntartásáról. Köteles továbbá a vagyonkezelésében lévő önkormányzati vagyonnal rendeltetésszerűen, az általában elvárható gondossággal gazdálkodni. 
Ezen tevékenységéért a polgári jog általános szabályai szerint felelősséggel tartozik. 

(3) Ha a vagyonkezelő a tevékenységét a vagyonkezelésbe vett és saját eszközökkel együttesen végzi, akkor a használatból, működtetésből származó bevételeit és közvetlen költségeit, ráfordításait a vagyonkezelési szerződésben foglalt módon köteles elkülöníteni. 

11.§
(1) A vagyonkezelőt megillető jogok gyakorlását, annak szabályszerűségét, célszerűségét, a kötelezettségének teljesítését a Pénzügyi, Ügyrendi és Városfejlesztési Bizottság ellenőrzi. 
(2) A tulajdonosi ellenőrzés célja az önkormányzati vagyonnal való gazdálkodás vizsgálata, ennek keretében különösen: az önkormányzati vagyonnyilvántartás hitelességének, teljességének és helyességének biztosítása, továbbá a jogszerűtlen, szerződésellenes, vagy a tulajdonos érdekeit sértő, illetve az Önkormányzatot hátrányosan érintő vagyongazdálkodási intézkedések feltárása és a jogszerű állapot helyreállítása. 
(3) A Pénzügyi, Ügyrendi és Városfejlesztési Bizottság a tulajdonosi ellenőrzés keretében jogosult:

a) a vagyonkezelő kezelésében álló önkormányzati tulajdonú ingatlan területére belépni,
b) az ellenőrzés tárgyához kapcsolódó minden közérdekből nyilvános adat, valamint – az információs önrendelkezési jogról és az információszabadságról szóló törvény rendelkezéseit nem sértő – az önkormányzati vagyonra, a vagyonkezelésre vonatkozó adat szolgáltatásának és okirat bemutatásának kérésére,
c) az ellenőrzött vagyonkezelő képviselőjétől írásban, vagy szóban felvilágosítást, információt kérni, dokumentációkba betekintést kérni. 
(4) Az ellenőrzött vagyonkezelő, illetve képviselője jogosult, illetve köteles

a) az ellenőrzési cselekményeknél jelen lenni, 

b) az ellenőrzés megállapításait megismerni, a jelentéstervezetre észrevételt tenni. 
(5) Az ellenőrzött vagyonkezelő, illetve képviselője köteles:

a) az ellenőrzés végrehajtását elősegíteni, abban együttműködni,
b) az ellenőrzést végző részére szóban vagy írásban kért tájékoztatást, felvilágosítást, nyilatkozatot megadni, a dokumentációkba a betekintést biztosítani,

c) az ellenőrzést végző kérésére a rendelkezésre bocsátott dokumentáció (iratok, okmányok, adatok) teljességéről nyilatkozni,

d) az ellenőrzés zavartalan elvégzéséhez szükséges egyéb feltételeket megteremteni,

e) az ellenőrzés megállapításai, javaslatai alapján tett intézkedéseiről az Önkormányzatot 30 napon belül tájékoztatni. 

(6) A Pénzügyi, Ügyrendi és Városfejlesztési Bizottság az adott évben elvégzett ellenőrzésének legfontosabb megállapításairól, összefoglaló jelentésben – a tárgyévet követő év június 30-ig – tájékoztatja a Képviselő-testületet. 
4. §

A Rendelet 17. §-a a következő (2), (3) és (4) bekezdéssel egészül ki:

(2) Az önkormányzat követeléseiről – mint az önkormányzati vagyon részéről – való lemondás jogát

a) a Képviselő-testület gyakorolja az adósok, vevők és egyéb követelések tekintetében, amennyiben az érintett követelés eléri a 100.000,- Ft-ot,

b) a polgármester gyakorolja az adósok, vevők és egyéb követelések vonatkozásában, amennyiben az érintett követelés nem éri el az a) pontban foglalt értékhatárt. 

(3) A követelésről való lemondás magába foglalja az egész követelésről való lemondást, valamint a követelés egy részéről történő lemondást. 
(4) A követelésről való lemondás esetében figyelembe kell venni az Államháztartásról szóló 2011. évi CXCV. törvény 97. § (3) bekezdésében meghatározott, a kis összegű követelés értékhatárát el nem érő követelések behajtására vonatkozó rendelkezéseket. 

5. §

A Rendelet 1. és 2. számú melléklete helyébe e rendelet 1. és 2. számú melléklete lép.

6. §

A Rendelet Melléklet: Az önkormányzat vagyonával való gazdálkodás egyes szabályairól szóló módosított 8/2012. (III. 07.) Kt. Rendelethez szöveg helyébe a következő szöveg lép: 
4. számú melléklet Martfű Város Önkormányzata vagyonáról és vagyongazdálkodásáról szóló 8/2012. (III. 07.) önkormányzati rendelethez. 
7. §

(1) E rendelet kihirdetését követő napon lép hatályba. 

(2) E rendelet a hatályba lépését követő napon hatályát veszti. 

